stanford-oval/wikipedia huggingface dataset:
אשתו של הנוסע בזמן (סרט)
עלילה

בתחילת 1970, הנרי דטאמבל היה בתאונת דרכים אשר הרגה את אמו אבל הוא שרד על ידי כך שבשוגג הוא חזר בזמן שבועיים אל העבר ובכך ניצל מהתאונה. רגעים ספורים לאחר מכן, הנרי נעזר בגרסה זקנה יותר של עצמו, אשר גם חזר אל העבר. הנרי מגלה שאין לו את היכולת לשלוט בעיתוי או ביעדים אליו הוא חוזר בזמן, וכי לעיתים הוא מגיע לאנשים, מקומות, ואירועים משמעותיים בחייו. עם זאת, הוא מגלה שהוא לא מסוגל לשנות אירועים מרכזיים, וכי הוא רק מסוגלים לבצע שינויים קלים.
בשנת 1991 הנרי פוגש את קלייר אבשייר בספרייה שבה הוא עובד. להפתעתו, קלייר נרגשת לפגוש אותו, אף על פי שהנרי פוגש אותה בפעם הראשונה בחייו. היא מסבירה לו שהיא פגשה את האני העתידי שלו בילדותה, וכי הוא הודיע לה שיפגשו בעתיד, ואכן זה קרה. מאז ילדותה, הנרי הוא החבר הטוב ביותר של קלייר, וביקר אותה בנסיעותיו לעבר. כילדה, קלייר נדלקת על הנרי, וכילדה היא כועסת כאשר הוא מגלה לה שהוא נשוי. כשקלייר מגיעה לגיל 18, שנתיים לפני הפגישה בספרייה, הנרי המבוגר יותר מנשק אותה, ומוביל אותה להבין שהוא בעלה בעתיד.
הם מתחילים מערכת יחסים, אשר מאותגרת על ידי ההפרעה של הנרי. הנסיעה בזמן האקראית שלו מסובכת עוד יותר עקב העובדה שהוא מגיע ליעדיו עירום לחלוטין. מגיל צעיר למד כיצד לפרוץ מנעולים ולגנוב בגדים כדי להקל עליו את מסעותיו. בין נסיעותיו המרובים הם ביקורים רבים אצל קלייר הצעירה. מהיומן של קלייר, הוא מקבל רשימה של תאריכים שבהם הוא מבקר אותה, ונותן את אלה לקלייר הצעירה כדי שתוכל להמתין לו עם בגדים.
הנרי וקלייר בסופו של דבר מתחתנים, אם כי הוא באמת נוסע בזמן רגע לפני הטקס וגרסה מבוגרת יותר של עצמו מגיע בזמן כדי להחליף אותו, דבר שקצת קצת מבלבל את האורחים. היעלמותו של הנרי מעיבה קצת על יחסיו עם קלייר. כדי לפצות על כך, הנרי קונה לה כרטיס לוטו וזוכה על ידי כך שהוא בדק במעבר שלו אל העתיד את המספרים מראש, אבל ביחסים שלהם עדיין יש בעיות. הנרי וקלייר רואים את הנרי המבוגר יותר מופיע לפניהם מהעתיד כשהוא פצוע, דבר שגורם להם לתהות כמה זמן נשאר להנרי לחיות.
ההפרעה שלו גם מונעת מהם להוליד ילדים כי הגנים של הנרי גורמים לעוברים שטרם נולדו לנסוע בזמן מחוץ לרחם. הם מבקשים עזרה מרופא מפורסם, אך לאחר הפלות רבות, הנרי עובר ללא ידיעתה של קלייר ניתוח לחסימת צינור הזרע כדי לשים קץ לסבלם. עם זאת, זמן קצר לאחר מכן, קלייר נכנסת להריון בפעם האחרונה - על ידי גרסה צעירה יותר של הנרי - ונושאת את התינוק להריון מלא.
לפני שהילד נולד, הנרי נוסע קדימה בזמן ונפגש בשמחה עם בתם, אלבה. היא מספרת לו שגם היא נוסעת בזמן, אבל יש לה קצת יותר שליטה על מתי ואיפה היא נוסעת. אלבה אומרת להנרי שהוא ימות כשהיא תהיה בת חמש, עובדה שהנרי מסתיר מקלייר. אלבה מהעתיד מנסה להכין את הגרסה הצעירה שלה למותו של הנרי.
קלייר הרוסה לגלות את מותו של הנרי. מאוחר יותר, הנרי נוסע בזמן ונורה בטעות על ידי אביה של קלייר, אשר צד איילים. הנרי חוזר בזמן למות בזרועותיה של קלייר. כעבור כמה שנים, הנרי הצעיר מבקר את אלבה וקלייר, נותן לקלייר תקווה שהוא עומד לבקר שוב, אם כי הוא אומר לה לא לבלות את חייה כשהיא מחכה לו, בתקווה שהמפגש הזה יספק סגירת מעגל ראויה לקלייר ולאלבה.
צוות השחקנים

אריק באנה – בתפקיד הנרי דטאמבל, ספרן משיקגו
אלכס פריס – בתפקיד הנרי בן השש
רייצ'ל מקאדמס – בתפקיד קלייר אבשאייר-דטאמבל, אמנית
ברוקלין פרולקס – בתפקיד קלייר בת השש והשמונה
רון ליווינגסטון – בתפקיד גומז, ידידם של הנרי וקלייר וחברה של שאריס
ג'יין מקלין – בתפקיד שאריס, החברה הטובה ביותר של קלייר שותפתה לדירה
סטיבן טובולובסקי – בתפקיד ד"ר קנדריק
ארליס הווארד – בתפקיד ריצ'רד דטאמבל, אביו של הנרי, כנר מקצועי
היילי מק'קאן – בתפקיד אלבה דטאמבל בת התשע והעשר, בתם של הנרי וקלייר
טאטום מק'קאן – בתפקיד אלבה בת הארבע והחמש
מישל נולדן – בתפקיד אנט דטמבל, אמו של הנרי
מאגי קאסטל – בתפקיד אלישיה אבשייר, אחותה הצעירה של קלייר
פיונה ריד – בתפקיד לוסיל אבשייר, אמה של קלייר
פיליפ קרייג – בתפקיד פיליפ אבשייר, אביה של קלייר
בריאן ביסון – מארק אבשייר, אחיה של קלייר
ביקורות ותגובות

הסרט קיבל ביקורות מעורבות באופן כללי ולציון 37% באתר ריכוז הביקורות Rotten Tomatoes, מתוך 158 ביקורות.
הערות שוליים

↑  "אשתו של הנוסע בזמן‎", באתר ביקורות הסרטים Rotten Tomatoes (באנגלית)
LineageOS

| --- | --- |


דף הבית של מערכת LineageOS בגרסה 17.1
 מפתח:  קהילת הפיתוח בקוד מקור של LineageOS
 משפחה:  מערכת הפעלה דמוית יוניקס, לינוקס
 מודל קוד:  קוד פתוח
 מחזור חיים:  22 בינואר 2017 – הווה (8 שנים) 
 גרסה אחרונה:  18.1 ב־(1 אפריל, 2021)
 סוג גרעין:  לינוקס
 סוג רישיון:  GPL-2.0, רישיון אפאצ'י 
 מצב עבודה:  פעיל
 מנהל חבילות:  APK 
 מבוססת על:  אנדרואיד 
 פלטפורמות:  ARM, x86 
 אתר אינטרנט:  https://lineageos.org/ 
 
לִינִיאֶג' אוֹ אֵס (באנגלית: LineageOS) היא רום אנדרואיד ומערכת הפעלה חופשית בקוד פתוח מבוססת אנדרואיד הממשיכה את פרויקט CyanogenMod שפיתוחו פסק בדצמבר 2016. מערכת זו מציעה אפשרויות התאמה אישית נרחבות לצד חוויית הממשק המקורית של אנדרואיד, כמו של מכשירי הנקסוס והפיקסל. המערכת תומכת רשמית במאות טלפונים חכמים ומחשבי לוח ומותקנת על מעל ל-4 מיליון מכשירים פעילים, נכון לספטמבר 2021.
כמה מהתכונות העיקריות שמציעה LineageOS הן ביצועים טובים לצד חיסכון בסוללה, שינוי ערכות נושא והתאמה אישית נרחבת של מערכת ההפעלה. LineageOS ידועה בשיפור ביצועי המעבד והסוללה במכשירים עליהם היא מותקנת ביחס להפצות אנדרואיד רשמיות של יצרני המכשירים בשל צמצום משמעותי של "נופחות" (יישומים המותקנים מראש – Bloatware), אפשרות נרחבת לשליטה על צריכת החשמל ושימוש במנהלי התקנים מעודכנים במערכת.
היסטוריה

זמן קצר לאחר הצגת הטלפון החכם HTC Dream בספטמבר 2008, התגלתה שיטה להשיג הרשאות מנהל (או בשפה המקצועית "רוט") למערכת ההפעלה אנדרואיד. בעזרת ההרשאות וגישת הקוד הפתוח של מערכת ההפעלה, ניתנה האפשרות לשנות את גרסתה המקורית של מערכת ההפעלה ולעצב אותה כרצון המשתמש.
בשנים שלאחר מכן, מספר גרסאות מותאמות אישית של מערכת ההפעלה אנדרואיד פותחו והופצו על ידי מפתחי אנדרואיד נלהבים למכשיר "Dream". אחת מן הגרסאות, שפותחה על ידי משתמש המכונה "JesusFreke", נעשתה פופולרית בקרב משתמשי המכשיר. באוגוסט 2009 המפתח הפסיק לפתח את הגרסה שלו. המפתח הציע למשתמשים לעבור לגרסה חדשה המבוסס על עבודתו, שנוצרה על ידי מפתח בסמסונג בשם סטיב קונדיק שכינויו ברשת הוא Cyanogen.
הפופולריות של CyanogenMod עלתה במהירות, וקהילה קטנה של מפתחים אשר נקראו "צוות CyanogenMod" החלו לתרום לפיתוח. בתוך מספר חודשים, זינק מספר המכשירים המריצים את המערכת, והיא נהפכה במהירות לאחד הרומים הנפוצים ביותר בקרב משתמשי אנדרואיד.
ב-24 בדצמבר 2016 הודיעה חברת Cyanogen על הפסקת הפיתוח של הרום. ומפתחי הפרויקט CyanogenMod הגיעו להסכמה שהפיתוח הפרויקט ימשיך תחת שם חדש LineageOS.
פיתוח

הקוד של פרויקט LineageOS נמצא במאגרי גיט והמאגרים מאוחסנים בגיטהאב. כמו כן פרויקט LineageOS משתמש במערכת גריט לסקירת הקוד הנתרם לפרויקט, מערכת JIRA לדיווחי באגים ומערכת Wiki לתמיכה. לכל מכשיר הנתמך רשמית יש מפתח האחראי על תחזוקתו, ולרוב המכשירים ישנו דיון בקהילת המפתחים XDA שם ניתן למצוא את פרטי המפתחים ליצירת קשר, העלאת רעיונות, שאלות ופתרונות.
למערכת שני ערוצי הפצה:
לילי (Nightly) – בנייה אוטומטית פעם בשבוע, הם נקראות כך מכיוון שבתחילה היו נבנות מדי לילה
שחרור (Release) – יציב לאחר בדיקות
החל מ-2020 כל הגרסאות המופצות הן ליליות ולא גרסאות שחרור.
הורדה והפצה

LineageOS מוצעת להורדה למגוון מכשירים בהפצה רשמית באתר הרשמי של הפרויקט. לשם התקנה ניתן לעשות שימוש באימג' השחזור Team Win Recovery Project.
הערות שוליים

↑  עמוד הסטטיסטיקות של LineageOS
↑  כן, זה אנחנו - ההכרזה הראשונית באתר LineageOS, 24 בדצמבר 2016
↑  ר' קישורים לשניהם מדף הקהילה באתר סיאנוגן מוד
↑  אתר קהילת המפתחים XDA
BackBox

| --- | --- |

 מפתח:  רפאל פורטה (Raffaele Forte)
 משפחה:  גנו/לינוקס
 מודל קוד:  קוד פתוח
 מחזור חיים:  9 בספטמבר 2010 – הווה (14 שנים) 
 גרסה אחרונה:  4.7 ב־8 בדצמבר 2016 (לפני 8  שנים, חודשיים ו־10  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  Dpkg 
 מבוססת על:  אובונטו לינוקס 
 פלטפורמות:  x86, x86-64 
 אתר אינטרנט:  https://www.backbox.org/ 
 
בק בוקס (אנגלית: BackBox) היא הפצת גנו/לינוקס, המבוססת על אובונטו, המיועדת לבדיקות חדירה ופגיעויות, לניתוח מערכות ולבדיקות אבטחה.
היא פותחה על ידי רפאל פורטה (Francesco Bonanno), שוחררה בתאריך 9 בספטמבר 2010 (גרסה BackBox Linux RC) ותוך שבועות אחדים הפכה לקהילה רחבת היקף.
המערכת מופצת כשעליה מותקנות מראש תוכניות רבות כגון: סורק הפגיעויות Armitage, כלי ההתקפה Ettercap, רחרחן Wireshark, תוכנת השרת Apache ועוד.
ההפצה ניתנת להורדה בגרסת 32 ו-64 ביט וסביבת המשתמש שלה הוא Xfce.
רשימת גרסאות

להלן 6 הגרסאות האחרונות:
| תאריך יציאה | גרסה |
| --- | --- |
20.7.15: 4.3
12.10.15: 4.4
27.1.16: 4.5
8.3.2016: 4.5.1
26.5.2016: 4.6
8.12.2016: 4.7
ראו גם

סורק פגיעות
בדיקת חדירות
Element OS

| --- | --- |
 משפחה:  מערכת הפעלה דמוית יוניקס
 מודל קוד:  קוד פתוח
 גרסה אחרונה:  1.4 ב־1 בספטמבר 2010 (לפני 14  שנים, 5  חודשים ו־17  ימים)
 סוג גרעין:  מונוליתי
 סוג רישיון:  Various
 מצב עבודה:  לא עדכני
 מנהל חבילות:  Dpkg 
 סביבת שולחן עבודה:  Xfce 
 מבוססת על:  זובונטו 
 פלטפורמות:  IA-32 
 אתר אינטרנט:  http://www.elementmypc.com/main/index.php 
 
אלמנט או אס (באנגלית: Element OS) הייתה הפצת מערכת הפעלה דמוית יוניקס עם מנהל החבילות Xfce ופותחה במטרה לשמש מערכת הפעלה למחשבי מדיה סלוני.
הפצה מבוססת על הפצת זובונטו (Xubuntu), פותחה על ידי חברת קווין תומפסון (Kevin Thompson) ושוחררה בתאריך 17 בפברואר 2010 (גרסה 1.0).
המערכת מופצת כשעליה מותקנות מראש תוכניות רבות כגון: נגן המדיה VLC, דפדפן האינטרנט Firefox, תוכנת מדיה סנטר XBMC, תוכנה לעיבוד קול Decibel Audio Player ועוד.
רשימת גרסאות

צוות הפיתוח שחרר 5 גרסאות אל השוק:
| תאריך יציאה | גרסה |
| --- | --- |
1.9.2010: 1.4
3.7.2010: 1.3
17.5.2010: 1.2
28.3.2010: 1.1
17.2.2010: 1.0
ראו גם

קודי
HTPC
לכל הנערים: לעולם ועד

| --- | --- |

 מבוסס על:  Always and Forever, Lara Jean מאת ג'ני האן
 בימוי:  מייקל פימוגנרי 
 הופק בידי:  כריס פוס
 תסריט:  קייטי לאבג'וי
 שחקנים ראשיים:  לאנה קונדור   נואה סנטינאו
 מוזיקה:  ג'וי וונג 
 צילום:  מייקל פימוגנרי 
 מדינה:  ארצות הברית ארצות הברית
 חברת הפקה:  Overbrook Entertainment   Awesomeness Films   Ace Entertainment
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  12 בפברואר 2021 
 משך הקרנה:  115 דק' 
 שפת הסרט:  אנגלית
 סוגה:  דרמת נעורים
 סרט קודם:  לכל הנערים: נ.ב. אני עדיין אוהבת אותך
 אתר רשמי
 דף הסרט ב־IMDb
 
לכל הנערים: לעולם ועד (באנגלית: To All the Boys: Always and Forever) הוא סרט דרמת נעורים אמריקאי של נטפליקס שהופץ ב-12 בפברואר 2021. הסרט הוא סרט המשך לסרטים "לכל הנערים שאהבתי" ו"לכל הנערים: נ.ב. אני עדיין אוהבת אותך".
עלילה

העלילה מלווה את המשך מערכת היחסים שבין לארה-ג'ין לפיטר.
שחקנים ודמויות

לאנה קונדור – לארה-ג'ין – בת זוגו של פיטר.
נואה סנטינאו – פיטר קווינסקי – בן זוגה של לארה ג'ין.
רוס באטלר – טרוור פייק
אביה של לארה ג'ין – אביהם של מרגו לארה ג'ין וקיטי.
אנה קאת'קארט – קיטי – אחותם הקטנה של לארה ג'יין ומרגו.
מרגו – אחותם הבכורה של לארה ג'יין וקיטי.
מדלן ארתור – כריסטין
ריש שאה – ראווי
הפקה

באוגוסט 2019 הודיעה נטפליקס כי תוציא סרט נוסף ושלישי בסדרת "לכל הנערים שאהבתי", "לכל הנערים: לעולם ועד".
שלב הצילומים החל בוונקובר ב-15 ביולי 2019.
הערות שוליים

↑  "To All the Boys 3 confirmed by Netflix as second movie gets release date". Digital Spy. 15 אוג' 2019. נבדק ב-11 פבר' 2020. {{cite web}}:  (עזרה)
↑  "To All the Boys I've Loved Before 3". נבדק ב-11 פבר' 2020. {{cite web}}:  (עזרה)
↑  Lam, Teresa (17 ביולי 2019). "Lana Condor & Noah Centineo Have Begun Filming 'To All the Boys I've Loved Before 3'". HypeBae. {{cite web}}:  (עזרה)
Windows 95

| --- | --- |

תמונת מסך של מערכת ההפעלה בעברית
תמונת מסך של מערכת ההפעלה בעברית
 מפתח:  מיקרוסופט
 משפחה:  Windows 9x
 מודל קוד:  קוד סגור
 מחזור חיים:  24 באוגוסט 1995 – הווה (29 שנים) 
 גרסה אחרונה:  OSR 2.5 ב־26 בנובמבר 1997
 סוג גרעין:  מונוליתי (DOS)
 סוג רישיון:  קנייני
 מצב עבודה:  לא נתמך מ-31 בדצמבר 2001
 פלטפורמות:  x86
 אתר אינטרנט:  Windows 95 באתר מיקרוסופט (מאורכב)
 → Windows 3.1Windows 98 ←
Windows 95 (בתרגום חופשי לעברית: חלונות 95) היא מערכת הפעלה למחשבים אישיים מבית מיקרוסופט, הראשונה להשתייך למשפחת Windows 9x, ממשיכת דרכה של Windows 3.x. מערכת ההפעלה, ששוחררה ב-15 באוגוסט 1995 לציבור הרחב (ומכאן שמה), הציגה חידושים גדולים לעומת קודמתה וביניהם ממשק משתמש גרפי משופר, עבודה ב-32 סיביות לצד תמיכה לאחור ב-16 סיביות, והפשטת השימוש בהתקני הכנס-הפעל.
ב-Windows 95 הוצגו לראשונה אלמנטים רבים שנשארו, למעשה, עד גרסתה האחרונה של Windows, וביניהם: כפתור ותפריט ההתחל, שורת המשימות, שולחן העבודה וסייר הקבצים. השקת המערכת לוותה בקמפיין שיווקי רחב, וזכתה להצלחה רבה. 3 שנים לאחר מכן, הציגה מיקרוסופט את חלונות 98, שאף היא זכתה להצלחה אף על פי ששווקה כגרסה "משופרת" ולא כחידוש משמעותי.
ארכיטקטורה

Windows 95 תוכננה לספק תאימות מקסימלית עם יישומי 16 סיביות ששימשו את MS-DOS, לצד יישומי 32 סיביות, כאשר החידוש הגדול הוא שיישומי 32 סיביות פועלים בריבוי משימות מקדים (preemptive) (אנ'). השכבה הנמוכה ביותר של המערכת מורכבת ממספר גדול של מנהלי התקן וירטואליים (קובצי VXD) שרצים תחת המצב המוגן (protected mode) של תת-מערכת 32 הסיביות, ומספר מצומצם של מכונות DOS וירטואליות (אחת או יותר) שרצו באמולציה של מצב אמיתי (virtual real mode, מצב המדמה את פעולתם של מספר מעבדי 8086 בו זמנית). מנהלי ההתקן הווירטואליים היו אחראיים על יצירת הקשר עם ההתקנים הפיזיים במחשב (כרטיסי מסך, קול, רשת וכדומה), הדמיה של התקנים וירטואליים ונתינת שירותי מערכת שונים. מנהלי ההתקן החשובים כללו בין היתר את:
VMM32.VXD - מנהל המכונה הווירטואלית - אחראי על ניהול זיכרון, ניהול אירועים, בקרת פסיקות, טיפול בהתקנים וירטואליים ותזמון תהליכים. למעשה, זהו מנהל ההתקן שאחראי לטעון את סביבת 32 סיביות שממנה תוכל מערכת ההפעלה לרוץ.
CONFIGMG.VXD - היה אחראי על ניהול התקני הכנס-הפעל, והיה אחראי על הקצאת ערוצי תקשורת לרכיבי חומרה: בקשות פסיקה (IRQ), כתובות I/O, התקני גישה ישירה לזיכרון (DMA).
Input/Output Subsystem שהיה מטפל במערכות הקבצים שנתמכו על ידי המערכת. Windows 95 תמכה ב-FAT16, FAT12 לכוננים קשיחים ו-ISO 9660 לתקליטורים. מאוחר יותר הוציאה מיקרוסופט תמיכה ב-FAT32.
ה-API של Windows 95, שנקרא Win32 API, ממומש במערכת באמצעות שלושה רכיבים:
מרחב הגרעין - KRNL386.EXE, kernel32.dll ו-VMM32.VXD - אחראי על ניהול הזיכרון, עבודה בריבוי תהליכים ומערכת הקבצים.
מרחב המשתמש - USER.EXE ו-user32.dll - אחראי על ניהול ממשק המשתמש ורכיביו.
GDI או מנהל התצוגה הגרפית - GDI.EXE ו-GDI32.DLL - אחראי על יצירת האובייקטים הגרפיים הדו-ממדיים המוצגים על המסך.
משפחת Windows 9x סימלה למעשה את התחלת ההתנתקות מרכיבי מערכת DOS ה"מסורתיים".‏ Windows 95 עדיין נשענה עליהם במידה רבה, אבל לא באותה מידה ש-Windows 3.x הסתמכה עליהם: אמנם ניתן היה לגרום למערכת להיטען ללא הממשק הגרפי, ובכך "להכריח" את המחשב להעלות את המערכת במצב אמיתי 16 סיביות, או במילים אחרות: להכריח את המחשב לטעון את MS-DOS. אך עם זאת, כאשר ממשק המשתמש הגרפי היה נטען, מנהל ההתקן המייצג את ליבת חלונות (VMM32.VXD) היה מקבל שליטה על ניהול ההתקנים (במקום רכיבי DOS) והיה מאפשר למערכת לעבוד במצב מוגן של 32 סיביות. יתר על כך, תוכניות DOS שרצות על Windows 95 אינן דורשות מנהלי התקן ייעודיים ל-DOS, שהרי חלונות כבר מספקת אותם. גם לרכיבי ה-DOS הבסיסיים Config.sys ו-AUTOEXEC.BAT כמעט ולא הייתה השפעה על פעולת המערכת, ובפרט על פעולתם של יישומי 32 סיביות. רכיבים אלו משמשים בעיקרם כחלק מהליך האתחול של המערכת, ובעבודה מול יישומי DOS שדורשים זאת. בשלב יותר מאוחר, עם יציאתן של מערכות ההפעלה הבאות מבית מיקרוסופט, תפקיד רכיבי ה-DOS צומצם עוד יותר. בשל התמיכה של המערכת ב-32 סיביות, נדרש היה מהמשתמש להתקין במחשבו מעבד תואם 32 סיביות באופן מלא, דוגמת אינטל 80386 ומעלה.
בנוסף להרחבת התמיכה ב-32 סיביות, המערכת התאפיינה גם בתמיכה בשמות קבצים ארוכים באורך של עד 255 תווים, וזאת בניגוד לקודמותיה מבוססות ה-DOS שתמכו בשמות בעלי 8 תווים בלבד.
ממשק המשתמש

אחד החידושים הבולטים ביותר במערכת ההפעלה הוא ממשק המשתמש, שבוסס על מוטיב שולחן העבודה; ממשק המשתמש עוצב כך שידמה לשולחן עבודה משרדי המכיל מגוון כלים הנדרשים לפעילות שוטפת. על שולחן העבודה ניתן למקם קבצים, תיקיות וקיצורי דרך ליישומים, באופן דומה למערכת ההפעלה Mac OS.
בעוד ששולחן עבודה היה קיים עוד ב-Windows 3.11, שם הוא שימש להצגת אייקונים של משימות שרצות כרגע, ב-Windows 95 תפקיד זה עבר לשורת המשימות, שהכיל גם אזור התראות בו ניתן לצפות בתאריך ובשעה, לכוון את עוצמת השמע, לבקר אחר תוכנות הפועלות ברקע, וכן גם כפתור "התחל" שלמעשה החליף את מנהל היישומים הקלאסי מחלונות 3.x והפנה לתפריט ההתחל ממנו ניתן לקבל גישה ליישומים ולשירותים המותקנים על המחשב.
גם מנהל הקבצים ששימש כסייר קבצים ב-Windows 3.x הוחלף ביישום חדיש יותר, בשם סייר Windows. למעשה, התהליך האחראי על סייר הקבצים, Explorer.exe, אחראי גם על יתר חלקי המעטפת הגרפית, ותכונה זו נותרה גם בגרסאות מתקדמות יותר של חלונות.
בשלב יותר מאוחר יצא עדכון אופציונלי בשם Windows Desktop Update, ששווק ביחד עם אינטרנט אקספלורר גרסה 4 וסיפק אינטגרציה טובה יותר של הממשק עם רכיבי הדפדפן, ושיפור לסייר הקבצים כדי לספק ממשק עבודה נוח יותר בניהול הקבצים. עדכון זה הגיע גם לחלונות NT 4.0.
דרישות מערכת וגרסאות

להלן דרישות המערכת המינימליות והמומלצות להרצת מערכת ההפעלה על מחשב שולחני. דרישות המערכת המינימליות, שפורסמו על ידי מיקרוסופט, נשענות על שימוש בזיכרון וירטואלי במידה רבה, דבר המגביל את הביצועים, ולכן מיקרוסופט המליצה על חומרה יותר חזקה מהנדרש.
|  | מינימלי | מומלץ | הערות |
| --- | --- | --- | --- |
| מעבד | אינטל 80386DX4 או תואם לו | אינטל 80486 או תואם לו ומעלה | ניתן להתקין גם על מעבדי 386SX, אם כי הדבר יוביל להפחתה משמעותית בביצועים עקב אפיק הנתונים הצר יותר של מעבדי סדרה זו (16 סיביות) |
| זיכרון | 4 MB | 8 MB | תאורטית, המערכת תומכת בכמות זיכרון RAM של עד 2GB. בפועל, המגבלה המעשית הייתה 480MB, כאשר המערכת הייתה מסרבת לעלות על מחשבים שהייתה בהם כמות זיכרון גדולה מכך. |
| שטח אחסון פנוי | 50-55MB |  | תלוי ברכיבים שיותקנו. עבור התקנת שדרוג נדרש אף פחות מכך. |
דרישות נוספות: מקלדת, עכבר, כונן תקליטונים או כונן תקליטורים
ניתן לשדרג ל-Windows 95 ישירות מתוך חלונות 3.11, אך לא מגרסאות נמוכות יותר. את Windows 95 ניתן לשדרג ישירות לחלונות 98, מילניום או 2000, אך גרסאות מאוחרות יותר ידרשו התקנה נקייה.
מיקרוסופט הוציאה לאור מספר מהדורות של מערכת ההפעלה. רק מהדורת ה-RTM (ההוצאה המקורית) נמכרה כמוצר נפרד; כל גרסה שיצאה מאוחר יותר נמכרה בתצורת OEM כך שהגיעה מותקנת ו"תפורה" מראש על מחשב חדש, והציעה שיפורים ותכונות שלא היו קיימות בגרסאות קודמות. מהדורות אלו נקראו OEM Service Releases או בקיצור OSR.
| גרסה | תאריך שחרור | גרסה | רכיבי מערכת> גרסת MS-DOS | רכיבי מערכת> גרסת אינטרנט אקספלורר | רכיבי מערכת> גרסת DriveSpace | רכיבי מערכת> גרסת DirectX | תמיכת חומרה> FAT32 | תמיכת חומרה> אינפרא-אדום | תמיכת חומרה> Ultra DMA | תמיכת חומרה> AGP | תמיכת חומרה> MMX | תמיכת חומרה> ארכיטקטורת P6 |
| --- | --- | --- | --- | --- | --- | --- | --- | --- | --- | --- | --- | --- |
| RTM | 24 באוגוסט 1995 | 4.00.950 | 7.0 | אין | 2 | אין | לא נתמך | לא נתמך | לא נתמך | לא נתמך | לא פועל כהלכה (באגים) | לא פועל כהלכה (באגים) |
| OSR1 | 14 בפברואר 1996 | 4.00.950a | 7.0 | 2.0 | 2 | אין | לא נתמך | נתמך | לא נתמך | לא נתמך | לא פועל כהלכה (באגים) | לא פועל כהלכה (באגים) |
| OSR2 | 24 באוגוסט 1996 | 4.00.950b | 7.1 | 3.0 | 3 | 2.0a | נתמך | נתמך | נתמך | לא נתמך | נתמך | נתמך, ביחד עם תמיכה ב-USB |
| OSR2.1 | 27 באוגוסט 1996 | 4.00.950b | 7.1 | 3.0 | 3 | 2.0a | נתמך | נתמך | נתמך | נתמך | נתמך | נתמך, ביחד עם תמיכה ב-USB |
| OSR2.5 | 26 בנובמבר 1997 | 4.00.950c | 7.1 | 4.0 | 3 | 5.0 | נתמך | נתמך | נתמך | נתמך | נתמך | נתמך, ביחד עם תמיכה ב-USB |
הצלחת המערכת > עם השחרור

הקמפיין השיווקי שהוקדש לצורך פרסום המערכת עלה למיקרוסופט 300 מיליון דולר, ביניהם 8 - 14 מיליון דולר ששולמו, על פי השמועות, ללהקת הרולינג סטונז על הזכות להשתמש בשירם "Start me Up" לצורך השימוש בתשדיר הפרסומת שנוצר עבורה. מיקרוסופט דחתה שמועות אלו וטענה כי מדובר בספין מצד הלהקה שנועד להגדלת רווחיה, אך טענה שאכן שילמה סכום מסוים, קטן יותר, ללהקה. בבריטניה דווח כי חנויות מחשבים נפתחו באמצע הלילה במטרה למכור עותקים ראשונים של המערכת.
תוך ארבעה ימים מיציאת המערכת, נמכרו מעל למיליון עותקים שלה. מעט לאחר יציאתה של ממשיכתה, Windows 98, הגיעה Windows 95 לנתח שוק של 57.9 אחוזים, ואף המשיכה למכור עותקים שלה שנה לאחר מכן. לאחר שחרורה, מיקרוסופט החלה לשווק גרסאות שלה ביחד עם ערכה בשם Microsoft Plus!, ערכה המיועדת למשתמש הביתי וכללה ערכות נושא, משחקים, ותוספות הקשורות למולטימדיה, בנוסף לכלי דחיסת הדיסק DriveSpace. לימים, מיקרוסופט תמשיך לשווק גרסאות של Microsoft Plus! גם ל-Windows 98 וגם ל-Windows XP.
הצלחת המערכת > מורשתה של Windows 95

ב-31 בדצמבר 2001, מעט לאחר יציאתה של Windows XP, מיקרוסופט הפסיקה את התמיכה במערכת. למרות זאת, המערכת הטילה חותם גדול על יתר המוצרים שיצאו תחת ידיה של מיקרוסופט, ועל תעשיית המחשוב בכלל. אלמנטים רבים שנכללו לראשונה בממשק המשתמש הגרפי של המערכת, לדוגמה שורת המשימות, כפתור ותפריט ההתחל, נשארו למעשה עד היום לאורך רוב גרסאותיה של חלונות (יוצאת מן הכלל היא Windows 8, שהורידה את תפריט ההתחל מממשק המשתמש שלה, ואף את כפתור ההתחל, אף על פי שהוא חזר בגרסה 8.1).
ניל מקדונלד, אנליסט בחברת המחקר האמריקנית Gartner, טען כי חלונות 95 היוותה למעשה "קפיצה קוונטית" בעולם המחשוב, בעוד שבמגזין CNET נאמר עליה ב-2001 שלמרות הפסקת התמיכה, החותם שהשאירה המערכת עדיין נשאר במחשבים האישיים עד עצם היום הזה. המערכת זכתה לעדנה בשנים האחרונות על ידי חובבי מערכות מחשוב ישנות ומשחקי מחשב ישנים שמשתמשים בה לצורך בניית מכונות ארקייד, או שיפוץ ושחזור מחשבים ישנים לצורך הרצת משחקים ותוכנות שפועלות בסביבת DOS.
הערות שוליים

↑  Washingtonpost.com: WashTech, www.washingtonpost.com
↑  How 16-Bit and 32-Bit Programs Multitask in Windows 95, web.archive.org, ‏2008-01-17
↑  Windows 95 Architecture Components, learn.microsoft.com, ‏2014-02-20 (באנגלית אמריקאית)
↑  What was the role of MS-DOS in Windows 95?, MSDN Blogs, ‏24 בדצמבר 2007
↑  Windows Confidential: Tracking Shortcuts, web.archive.org, ‏2009-10-12
↑  Windows 95 Installation Requirements, web.archive.org, ‏2004-10-19
↑  Yes, Win95 Runs On Minimum System Requirements, But It's A Slow Road To Travel | The Seattle Times, archive.seattletimes.com
↑  וידאו מיוטיוב: World record: Windows 95 OSR 2 running on 386 SX 16 MHz, 4 MB RAM, נבדק ב-2023-11-07
↑  Windows 95 Can Access Up to Two GB of RAM, web.archive.org, ‏2007-05-20
↑  "Out of Memory" Error Messages with Large Amounts of RAM Installed, web.archive.org, ‏2004-11-10
↑  ניתן לקבל גישה למספר הגרסה באמצעות "המחשב שלי -> מאפיינים"
↑  ניתן לשדרג לגרסה 5.5.
↑  ניתן לשדרג לגרסה 8.0a.
↑  GP Fault or Fatal Exception Error on Intel MMX CPU, web.archive.org, ‏4 בספטמבר 2014
↑  Memory Management Problems on Computers with Pentium Processors, web.archive.org, ‏4 בספטמבר 2014
↑  Michael Gartenberg - The Story behind "Start Me Up" and Windows 95, web.archive.org, ‏14 בדצמבר 2007
↑  "1995: The Calm Before the Storm?". מגזין Next Generation. הוצאת Imagine Media
↑  Windows 95 remains most popular operating system - CNET, web.archive.org, ‏21 ביולי 2015
↑  Windows 95 turns 15: Has Microsoft's OS peaked? - CNN.com, web.archive.org, ‏28 באפריל 2019
| --- | --- |
בקרת זהויות :  BnF: cb12460503s (data)  GND: 4362266-5  NKC: ph117799
GalliumOS

| --- | --- |
 מפתח:  פיתוח קהילתי
 משפחה:  גנו/לינוקס
 מודל קוד:  קוד פתוח
 גרסה אחרונה:  3.0beta2 ב־8 באפריל 2019 (לפני 5  שנים, 10  חודשים ו־10  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  פעיל
 מבוססת על:  זובונטו 
 אתר אינטרנט:  www.galliumos.org
 
גליום או אס (באנגלית: Gallium OS) היא הפצת גנו/לינוקס, מבוססת זובונטו ומיועדת לשימוש במחשבים אישיים ומכשירים ניידים מבוססי Chrome.
היא פותחה על ידי קהילת המפתחים של פרויקט GalliumOS ושוחררה בתאריך 10 בנובמבר 2015 (גרסה Beta1).
ההפצה ניתנת להורדה בחינם דרך האתר הרשמי ולה 2 גרסאות: גרסה מחשב אישי זעיר (Chromebox) וגרסה למחשבים ניידים (Chromebook).
המערכת מופצת כשעליה מותקנות מראש תוכניות רבות כגון: דפדפן האינטרנט (Chrome), חבילת יישומים משרדיים (Libre Office), תוכנת מסרים מיידיים (Pidgin) ועוד.
רשימת גרסאות

צוות הפיתוח שחרר 4 גרסאות אל השוק:
| גרסה | שם קוד |
| --- | --- |
1.0: Vivid
2.0: Xenon
2.1: Xenon
3.0: Bismuth
הערות שוליים

↑  Jim Lynch, GalliumOS Linux beta released for Chromebooks and Chromeboxes, InfoWorld, ‏2015-11-12 (באנגלית)
↑  GalliumOS release versions, https://galliumos.org/releases/VERSIONS
דרך הטבק (סרט)

| --- | --- |
כרזת הסרט
כרזת הסרט
 מבוסס על:  מחזה "דרך הטבק" של ארסקין קולדוול
 בימוי:  ג'ון פורד 
 הופק בידי:  דריל זאנוק
 תסריט:  ננלי ג'ונסון 
 עריכה:  ברברה מקלין
 שחקנים ראשיים:  צ'רלי גרייפווין מרג'ורי רמביו ויליאם טרייסי דיינה אנדרוז ג'ין טירני
 מוזיקה:  דייוויד בטולף
 צילום:  ארתור סי. מילר 
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  20 בפברואר 1941
 משך הקרנה:  84 דקות
 שפת הסרט:  אנגלית 
 סוגה:  סרט מבוסס יצירה ספרותית 
 מקום התרחשות:  ג'ורג'יה 
 הכנסות:  1,900,000 דולר
 דף הסרט ב־IMDb
 
דרך הטבק (באנגלית: Tobacco Road) הוא סרט קולנוע אמריקאי משנת 1941 בבימויו של ג'ון פורד.
התסריט מבוסס על המחזה "דרך הטבק" של ג'ק קירקלנד (1933) המבוסס על רומן בשם זה מאת ארסקין קולדוול (1932). המחזה מוצג בברודוויי מאז 1933 והוא במקום ה-19 ברשימת ההצגות שהוצגו לאורך זמן ובמקום שני להצגות שאינן מחזות זמר.
קולדוול נולד וגדל במזרח ג'ורג'יה וב-1930 בעת השפל הגדול חזר לביקור שם והחליט לכתוב על מצבם העגום של החקלאים המרוששים וחסרי התקווה.
הסרט הופץ בארץ ישראל המנדטורית בשם "ברחוב הטובקו".